ระเบียบคณะกรรมการปฏิรูปที่ดินเพื่อเกษตรกรรมระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์วิธีการ และเงื่อนไข การให้กู้ยืมเงินกองทุนการปฏิรูปที่ดินเพื่อเกษตรกรรมแก่เกษตรกรและสถาบันเกษตรกรในเขตปฏิรูปที่ดินพ.ศ. ๒๕๕๔ อาศัยอำนาจตามความในมาตรา ๑๙ (๙) แห่งพระราชบัญญัติการปฏิรูปที่ดินเพื่อเกษตรกรรมพ.ศ. ๒๕๑๘อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการปฏิรูปที่ดินเพื่อเกษตรกรรมโดยอนุมัติรัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการและเงื่อนไขการให้กู้ยืมเงินกองทุนการปฏิรูปที่ดินเพื่อเกษตรกรรมแก่เกษตรกรและสถาบันเกษตรกรในเขตปฏิรูปที่ดินพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการและเงื่อนไขการให้กู้ยืมเงินกองทุนการปฏิรูปที่ดินเพื่อเกษตรกรรมแก่เกษตรกรและสถาบันเกษตรกรในเขตปฏิรูปที่ดิน พ.ศ. ๒๕๓๖ข้อ ๔ ในระเบียบนี้คณะกรรมการ หมายความว่าคณะกรรมการปฏิรูปที่ดินเพื่อเกษตรกรรม หรือผู้ซึ่งคณะกรรมการมอบหมายคณะอนุกรรมการ หมายความว่าคณะอนุกรรมการโครงการและการเงินกองทุนการปฏิรูปที่ดินเพื่อเกษตรกรรมคปจ. หมายความว่าคณะกรรมการปฏิรูปที่ดินจังหวัดส.ป.ก. จังหวัด หมายความว่าสำนักงานการปฏิรูปที่ดินจังหวัดสถาบันเกษตรกร หมายความว่าสหกรณ์การเกษตรหรือกลุ่มเกษตรกรในเขตปฏิรูปที่ดินการให้กู้ยืม หมายความว่าการให้สินเชื่อเป็นตัวเงิน และหรือสิ่งของการกู้ยืมเพื่อประกอบเกษตรกรรมให้หมายความรวมถึง การกู้ยืมเพื่อเป็นค่าใช้จ่ายอื่น ๆ ที่มีผลเอื้ออำนวยประโยชน์ในการประกอบเกษตรกรรมด้วยการกู้ยืมรายบุคคล หมายความว่าการกู้ยืมโดยบุคคลเพียงคนเดียว และเป็นกิจการเฉพาะตัวการกู้ยืมรายโครงการ หมายความว่าการกู้ยืมที่จัดทำเป็นโครงการโดยบุคคลหลายรายกู้ยืมเพื่อกิจกรรมที่มีการบริหารจัดการร่วมกันและเพื่อกิจกรรมที่เกี่ยวเนื่องสัมพันธ์กันการปลอดชำระคืนเงินต้น หมายความว่าการให้ผู้กู้ไม่ต้องชำระเงินต้นตั้งแต่ระยะเวลาเริ่มต้นสัญญาจนถึงระยะเวลาใดเวลาหนึ่งตามที่กำหนดในสัญญาการขยายเวลาการชำระหนี้ หมายความว่าการเปลี่ยนแปลงระยะเวลาการชำระหนี้ออกไปเกินกว่าระยะเวลาที่กำหนดไว้ในสัญญาการผ่อนผันการชำระเงินรายงวด หมายความว่าการผัดการชำระเงินรายงวดใดงวดหนึ่งออกไปโดยให้นำไปจ่ายในงวดถัดไป ทั้งนี้ จะต้องอยู่ภายในระยะเวลาตามสัญญาเงินรายงวด หมายความว่าเงินต้นแต่ละงวดค่าชดเชย หมายความว่าเงินที่ชำระให้แก่ผู้ที่ถือครองที่ดินอยู่เดิมหรือผู้ได้รับการจัดให้เข้าทำประโยชน์ในที่ดิน และสละสิทธิการเข้าทำประโยชน์ในที่ดินนั้นหมวด ๑วัตถุประสงค์ของการให้กู้ยืม ข้อ ๕ การให้กู้ยืมเงินกองทุนการปฏิรูปที่ดินเพื่อเกษตรกรรมมีวัตถุประสงค์ดังนี้(๑) การให้กู้ยืมเพื่อประกอบเกษตรกรรม(๒) การให้กู้ยืมเพื่อเป็นค่าชดเชยหมวด ๒คุณสมบัติของผู้มีสิทธิกู้ยืม ข้อ ๖ ผู้มีสิทธิกู้ยืมตามระเบียบนี้ต้องเป็นเกษตรกรหรือสถาบันเกษตรกรซึ่งมีสมาชิกที่ได้รับ ส.ป.ก. ๔ - ๐๑ไม่ต่ำกว่าร้อยละ ๖๐ ของจำนวนสมาชิกทั้งหมด และมีคุณสมบัติข้อใดข้อหนึ่ง ดังต่อไปนี้(๑) เป็นผู้ได้รับที่ดิน หรือผู้ได้รับการคัดเลือกให้ได้รับที่ดินเพื่อการปฏิรูปที่ดินเพื่อเกษตรกรรม(๒) เป็นผู้อยู่ในเขตพื้นที่ดำเนินการปฏิรูปที่ดิน(๓) เป็นสถาบันเกษตรกรซึ่งมีความต้องการเงินทุนเพื่อประโยชน์ในการปฏิรูปที่ดินเพื่อเกษตรกรรมหมวด ๓ระยะเวลาการกู้ยืมและอัตราดอกเบี้ยที่ให้กู้ยืม ข้อ ๗ ระยะเวลาการกู้ยืมและอัตราดอกเบี้ยที่ให้กู้ยืม ให้เป็นไปดังนี้(๑) กรณีการกู้ยืมที่มีวัตถุประสงค์ตามข้อ ๕ (๑) แบ่งออกเป็นก. เงินกู้ระยะสั้น กำหนดชำระคืนภายใน ๑ ปีข. เงินกู้ระยะปานกลาง กำหนดชำระคืนภายใน ๓ ปีค. เงินกู้ระยะยาว กำหนดชำระคืนภายใน ๑๕ ปี(๒) กรณีการกู้ยืมที่มีวัตถุประสงค์ตามข้อ ๕ (๒)กำหนดระยะเวลาชำระคืนภายใน ๒๕ ปีให้คณะอนุกรรมการมีอำนาจกำหนดอัตราดอกเบี้ยโดยคำนึงถึงอัตราดอกเบี้ยท้องตลาดแต่ต้องไม่เกินร้อยละ ๕ ต่อปีหมวด ๔หลักประกันการกู้ยืม ข้อ ๘ ภายใต้บังคับข้อ๙ การให้เกษตรกรกู้ยืม ให้มีหลักประกันอย่างใดอย่างหนึ่ง ดังต่อไปนี้(๑)มีอสังหาริมทรัพย์ซึ่งมีมูลค่าไม่ต่ำกว่าจำนวนเงินที่ขอกู้จำนองเป็นประกันและกรณีอสังหาริมทรัพย์มีจำนวนไม่เพียงพอให้มีบุคคลที่ปฏิรูปที่ดินจังหวัดเห็นควรเป็นผู้ค้ำประกันด้วยอย่างน้อย ๑ คน(๒) มีบุคคลซึ่งปฏิรูปจังหวัดเห็นสมควรอย่างน้อย ๒ คนเป็นผู้ค้ำประกัน ทั้งนี้สำหรับวงเงินที่ขอกู้ยืมไม่เกิน ๕๐,๐๐๐ บาท(๓) มีบุคคลซึ่งปฏิรูปที่ดินจังหวัดเห็นสมควรอย่างน้อย ๓ คนเป็นผู้ค้ำประกัน ทั้งนี้ สำหรับวงเงินที่ขอกู้ยืมเกินกว่า๕๐,๐๐๐ บาท แต่ไม่เกิน ๑๐๐,๐๐๐ บาท(๔) มีเกษตรกรซึ่งมีความต้องการเงินกู้ประเภทเดียวกันซึ่งมีจำนวนอย่างน้อย ๓ คน โดยไม่นับรวมผู้กู้ทำหนังสือรับรองตามแบบที่กำหนดผูกพันร่วมกัน ทั้งนี้การให้กู้ยืมแต่ละคนต้องมีวงเงินกู้ไม่เกิน ๑๐๐,๐๐๐ บาทยกเว้นการกู้เพื่อค่าชดเชยต้องมีวงเงินกู้ไม่เกิน ๒๐๐,๐๐๐บาท(๕) เกษตรกรสามารถใช้เอกสารหนังสืออนุญาตให้เข้าทำประโยชน์ในที่ดินเพื่อเกษตรกรรมสัญญาเช่าที่ดินเพื่อเกษตรกรรมหรือสัญญาเช่าซื้อที่ดินเพื่อเกษตรกรรม เป็นหลักประกันได้ตามหลักเกณฑ์และมูลค่าที่ส.ป.ก. กำหนดข้อ ๙ ส.ป.ก.อาจให้ผู้เช่าชื้อที่ดินจาก ส.ป.ก. กู้ยืมได้ไม่เกินร้อยละ ๘๐ของต้นเงินที่ชำระค่าเช่าซื้อแล้ว โดยไม่มีหลักประกันข้อ ๑๐ กรณีสถาบันเกษตรกรเป็นผู้กู้ยืมให้ผู้ซึ่งเป็นกรรมการทุกคนของสถาบันเกษตรกรเป็นผู้ค้ำประกันเงินกู้และหรือใช้อสังหาริมทรัพย์ค้ำประกันตามหลักเกณฑ์ที่ ส.ป.ก. กำหนดหมวด ๕วิธีปฏิบัติในการขอกู้ยืม ข้อ ๑๑ การกู้ยืมให้ดำเนินการยื่นคำขอต่อ ส.ป.ก. จังหวัด ดังต่อไปนี้(๑) การกู้ยืมรายบุคคล ให้ดำเนินการตามหลักเกณฑ์และวิธีการที่ ส.ป.ก.กำหนด(๒) การกู้ยืมรายโครงการให้ดำเนินการตามระเบียบคณะกรรมการปฏิรูปที่ดินเพื่อเกษตรกรรมว่าด้วยการจัดทำโครงการที่ใช้เงินกองทุนการปฏิรูปที่ดินเพื่อเกษตรกรรมหมวด ๖อำนาจการอนุมัติและการพิจารณาคำขอกู้ยืม ข้อ ๑๒ การอนุมัติให้กู้ยืม ให้ดำเนินการดังนี้(๑) การกู้ยืมรายบุคคลก. ปฏิรูปที่ดินจังหวัด มีอำนาจอนุมัติการกู้ยืมวงเงินไม่เกิน ๕๐,๐๐๐ บาทข. การกู้ยืมเกินกว่ารายละ ๕๐,๐๐๐ บาท แต่ไม่เกิน ๑๐๐,๐๐๐ บาท ให้ คปจ. เป็นผู้มีอำนาจอนุมัติค. การกู้ยืมเกินกว่ารายละ ๑๐๐,๐๐๐ บาท แต่ไม่เกิน ๒๐๐,๐๐๐ บาท ให้คณะอนุกรรมการเป็นผู้มีอำนาจอนุมัติยกเว้นการกู้ยืมเพื่อเป็นค่าชดเชยให้คณะอนุกรรมการเป็นผู้มีอำนาจอนุมัติในวงเงินที่เกินกว่ารายละ ๑๐๐,๐๐๐ บาทขึ้นไป โดยไม่จำกัดวงเงินง. การกู้ยืมเกินกว่ารายละ ๒๐๐,๐๐๐ บาท ขึ้นไปให้นำเสนอคณะกรรมการพิจารณา ทั้งนี้ ไม่รวมถึงการกู้ยืมเพื่อเป็นค่าชดเชย(๒) การกู้ยืมรายโครงการก. โครงการซึ่งมีวงเงินกู้ยืมไม่เกิน ๕ ล้านบาท ให้คณะอนุกรรมการเป็นผู้มีอำนาจอนุมัติข. โครงการซึ่งมีวงเงินกู้ยืมเกินกว่า ๕ ล้านบาทขึ้นไปให้นำเสนอคณะกรรมการพิจารณาการอนุมัติให้กู้ยืมรายบุคคลและรายโครงการจะต้องอยู่ภายใต้แผนเงินทุนการปฏิรูปที่ดินเพื่อเกษตรกรรมซึ่งได้รับอนุมัติจากคณะกรรมการแล้ว(๓) กรณีสถาบันเกษตรกรเป็นผู้กู้ยืมให้คณะอนุกรรมการเป็นผู้มีอำนาจอนุมัติไม่เกินแห่งละ ๕ ล้านบาทสำหรับวงเงินเกินกว่า ๕ ล้านบาท ให้นำเสนอคณะกรรมการพิจารณาข้อ ๑๓ การกู้ยืมรายโครงการที่มีการอนุมัติแล้วแต่ยังไม่มีการก่อหนี้ถ้าไม่มีข้อสงวนในการอนุมัติโครงการโดยเฉพาะและมีความจำเป็น ให้ปฏิรูปที่ดินจังหวัดมีอำนาจเปลี่ยนแปลงรายละเอียดรวมถึงตัวบุคคลในโครงการได้เท่าที่ไม่ขัดวัตถุประสงค์ของโครงการหมวด ๗การทำสัญญาและการจ่ายเงิน ข้อ ๑๔ ให้ ส.ป.ก.จังหวัดดำเนินการให้ผู้กู้จัดทำสัญญาตามแบบสัญญากู้ยืม สัญญาจำนองสัญญาค้ำประกันและแบบสัญญาอื่น ๆ (ถ้ามี) ที่จำเป็น ให้เป็นไปตามที่ ส.ป.ก. กำหนดข้อ ๑๕ ให้เลขาธิการส.ป.ก. หรือผู้ซึ่งเลขาธิการ ส.ป.ก. มอบหมาย ลงนามให้กู้ยืมในสัญญากู้ยืมในนามของส.ป.ก.ข้อ ๑๖ การให้เกษตรกรหรือสถาบันเกษตรกรกู้ยืม ให้ส.ป.ก. พิจารณาจ่ายเป็นสิ่งของหรือตัวเงินโดยจ่ายคราวเดียวหรือเป็นงวดก็ได้ตามที่ระบุไว้ในสัญญาข้อ ๑๗ การให้กู้ยืมโดยจ่ายเป็นสิ่งของให้คิดราคาสิ่งของที่จ่ายให้ไม่เกินราคาตลาดแห่งท้องถิ่นนั้นโดยในสัญญาให้กำหนดไว้ว่าผู้กู้ยินยอมรับเอาสิ่งของแทนเงินที่ให้กู้ และจะชำระคืนเป็นเงินทั้งหมดข้อ ๑๘ ถ้าผู้กู้ยืมไม่ปฏิบัติให้เป็นไปตามข้อกำหนดในสัญญาประการหนึ่งประการใดให้ผู้นั้นหมดสิทธิขอกู้ยืมในโอกาสต่อไปจนกว่าจะได้มีการปฏิบัติตามพันธะกรณีเสร็จสิ้นแล้วหมวด ๘การติดตามการใช้จ่ายของผู้กู้และติดตามการชำระหนี้ ข้อ ๑๙ นับแต่ผู้กู้สามารถดำเนินการตามกิจกรรมที่ได้กำหนดไว้ให้ ส.ป.ก.จังหวัดมีหน้าที่ติดตามสภาพความก้าวหน้าและการใช้จ่ายเงินของกิจกรรมหรือโครงการของผู้กู้เป็นระยะๆ ให้เป็นผลดีต่อผู้กู้ และ ส.ป.ก.ข้อ ๒๐ ส.ป.ก.จังหวัดมีหน้าที่ติดตามให้ผู้กู้ชำระเงินต้นและดอกเบี้ย ให้เป็นไปตามหลักเกณฑ์ เงื่อนไขและข้อปฏิบัติที่ ส.ป.ก. กำหนด และให้มีหน้าที่ ดังนี้(๑) จัดทำหนังสือแจ้งเตือนผู้กู้ล่วงหน้าประมาณ ๓๐ วันก่อนครบกำหนดชำระหนี้เพื่อให้มาชำระหนี้ตามสัญญา(๒) รายงานผลการจัดเก็บหนี้ ตลอดจนปัญหาและอุปสรรคต่าง ๆ ให้ ส.ป.ก.ทราบหมวด ๙การชำระหนี้ ข้อ ๒๑ การชำระหนี้ให้จ่ายเป็นงวด ๆ ละ ๑ ปีโดยให้จ่ายงวดแรกเมื่อครบหนึ่งปี นับแต่วันทำสัญญาเว้นแต่จะได้กำหนดไว้ในสัญญาเป็นอย่างอื่นข้อ ๒๒ ผู้กู้จะต้องชำระเงินต้นตามงวดพร้อมดอกเบี้ยยกเว้นในระยะเวลาปลอดชำระคืนเงินต้นให้ชำระเพียงดอกเบี้ยเงินกู้ ทั้งนี้ ให้เป็นไปตามสัญญากู้ยืมข้อ ๒๓ ถ้าผู้กู้มาชำระหนี้ไม่ว่าเมื่อครบกำหนดหรือก่อนกำหนดก็ตามให้ ส.ป.ก. จังหวัดดำเนินการตามระเบียบกระทรวงเกษตรและสหกรณ์ว่าด้วยการใช้จ่ายเงิน การเบิกจ่ายเงินและการเก็บรักษาเงินกองทุนการปฏิรูปที่ดินเพื่อเกษตรกรรมหมวด ๑๐การปลอดชำระหนี้การผ่อนผันการชำระเงินรายงวดการขยายเวลาการชำระหนี้และการลดดอกเบี้ยเงินกู้ ข้อ ๒๔ การปลอดชำระคืนเงินต้นกระทำได้ในกรณีที่เป็นการกู้ยืมระยะปานกลางหรือระยะยาวตามที่กำหนดไว้ในสัญญาข้อ ๒๕ ในกรณีที่ผู้กู้ไม่สามารถชำระเงินรายงวดและขอผ่อนผันการชำระเงินงวดใดให้ปฏิรูปที่ดินจังหวัดมีอำนาจผ่อนผันการชำระเงินงวดนั้นได้ไม่เกิน ๑ ปี หากเกินกว่า ๑ ปีให้เป็นอำนาจของ คปจ.ในกรณีที่ผู้กู้ได้รับการผ่อนผันการชำระเงินรายงวดมาแล้วจะได้รับการผ่อนผันการชำระเงินรายงวดถัดไป ก็ต่อเมื่อผู้นั้น ได้ชำระเงินรายงวดที่ได้รับการผ่อนผันมาครบถ้วนแล้วให้ ส.ป.ก. จังหวัดรายงานผลการดำเนินงานให้ คปจ. และ ส.ป.ก.ทราบทุกครั้งข้อ ๒๖ ในกรณีที่ผู้กู้ไม่สามารถชำระหนี้ให้เสร็จสิ้นภายในกำหนดเวลาตามสัญญากู้ยืมและขอขยายเวลาการชำระหนี้ ให้ปฏิรูปที่ดินจังหวัดอนุมัติขยายเวลาการชำระหนี้ได้ครั้งละไม่เกิน๑ ปี ตามหลักเกณฑ์ต่อไปนี้(๑) เงินกู้ระยะสั้น ให้ขยายเวลาได้ไม่เกิน ๑ ครั้ง(๒) เงินกู้ระยะปานกลาง ให้ขยายเวลาได้ไม่เกิน ๒ ครั้ง(๓) เงินกู้ระยะยาว ให้ขยายเวลาได้ไม่เกิน ๓ ครั้งกรณีการอนุมัติขยายระยะเวลาชำระหนี้เกินกว่าหลักเกณฑ์ที่กำหนด ให้คปจ. เป็นผู้พิจารณาให้ ส.ป.ก. จังหวัดรายงานผลการดำเนินงานให้ คปจ. และ ส.ป.ก.ทราบทุกครั้งข้อ ๒๗ การขอผ่อนผันการชำระเงินรายงวดตามข้อ ๒๕หรือการขอขยายเวลาการชำระหนี้ตามข้อ ๒๖ผู้กู้จะต้องให้ผู้ค้ำประกันมาจัดทำหนังสือยินยอมให้ดำเนินการดังกล่าวต่อ ส.ป.ก.จังหวัดไว้เป็นหลักฐานเว้นแต่ผู้กู้ได้จัดให้มีผู้ค้ำประกันที่ยินยอมไม่ยกเหตุแห่งการผ่อนผันหรือขยายระยะเวลาการชำระหนี้มาเป็นเหตุเปลื้องความรับผิดของผู้ค้ำประกันไว้ล่วงหน้าแล้วข้อ ๒๘ การขอผ่อนผันการชำระเงินรายงวดและการขอขยายเวลาการชำระหนี้ ผู้กู้ต้องแจ้งให้ ส.ป.ก.จังหวัดทราบล่วงหน้าก่อนครบกำหนดชำระข้อ ๒๙ ในกรณีที่มีภัยธรรมชาติ หรือภัยจากโรคพืชหรือศัตรูพืช หรือมีเหตุจำเป็นอื่นเมื่อผู้กู้ร้องขอให้คณะอนุกรรมการพิจารณาลดหรืองดเก็บดอกเบี้ยเงินกู้ของเงินรายงวดได้ไม่เกิน ๑ ปีข้อ ๓๐ การขอลดหรืองดเว้นการชำระดอกเบี้ยตามข้อ๒๙ ให้ ส.ป.ก. จังหวัดเสนอ เอกสารต่อไปนี้ ต่อ คปจ. เพื่อพิจารณา(๑) คำขอลดหรืองดเว้นดอกเบี้ยเงินกู้ของผู้กู้(๒) รายงานการตรวจสภาพความเสียหายของผู้กู้แต่ละรายของ ส.ป.ก.จังหวัด(๓) รายละเอียดและเงื่อนไขเกี่ยวกับการขอลดดอกเบี้ยเงินกู้ของเกษตรกรแต่ละรายพร้อมแสดงเหตุผลประกอบ(๔) หลักฐานอื่น ๆ ที่เกี่ยวข้องและสมควรเสนอเพื่อประกอบการพิจารณา(ถ้ามี)เมื่อ คปจ. ได้ตรวจสอบความถูกต้องแล้วให้เสนอคณะอนุกรรมการพิจารณาต่อไปหมวด ๑๑การไม่ชำระหนี้และการเร่งรัดหนี้ตามสัญญากู้ยืม ข้อ ๓๑ ถ้าผู้กู้ผิดนัดไม่ชำระหนี้ให้ ส.ป.ก. จังหวัดมีหนังสือเร่งรัดผู้กู้ให้มาชำระหนี้ภายในเวลาที่กำหนดข้อ ๓๒ ให้ ส.ป.ก.จังหวัดมีหนังสือแจ้งบอกเลิกสัญญา ในกรณีดังต่อไปนี้(๑) ผู้กู้ผิดนัดไม่ชำระหนี้ ๒ งวดติดต่อกันและไม่ชำระหนี้ภายในเวลาที่กำหนดในหนังสือเร่งรัดตามข้อ ๓๑(๒)ผู้กู้สิ้นสิทธิการเข้าทำประโยชน์ตามระเบียบคณะกรรมการปฏิรูปที่ดินเพื่อเกษตรกรรมว่าด้วยการให้เกษตรกรผู้ได้รับที่ดินจากการปฏิรูปที่ดินเพื่อเกษตรกรรมปฏิบัติเกี่ยวกับการเข้าทำประโยชน์ในที่ดินข้อ ๓๓ ถ้าปฏิรูปที่ดินจังหวัดเห็นว่าการไม่ชำระหนี้เป็นผลมาจากเหตุสุดวิสัยปฏิรูปที่ดินจังหวัดจะผ่อนผันให้ผู้กู้นำเงินมาชำระภายในระยะเวลาที่กำหนดก็ได้แต่ต้องไม่เกินระยะเวลาชำระหนี้ของงวดถัดไป พร้อมทั้งรายงานให้ ส.ป.ก. ทราบหมวด ๑๒เบ็ดเตล็ด ข้อ ๓๔ วิธีการในการดำเนินงานในส่วนที่ยังมิได้กำหนดไว้ในระเบียบนี้ให้เป็นตามที่เลขาธิการ ส.ป.ก. กำหนดในกรณีไม่อาจปฏิบัติตามระเบียบนี้หรือมีปัญหาเกี่ยวกับการปฏิบัติตามระเบียบนี้ ให้เลขาธิการ ส.ป.ก.เสนอคณะกรรมการพิจารณากำหนดวิธีปฏิบัติสำหรับกรณีนั้นต่อไปข้อ ๓๕ การให้กู้ยืมรายใด ที่ ส.ป.ก. ได้ทำขึ้นและมีผลสมบูรณ์ตามกฎหมายอยู่แล้วก่อนวันที่ระเบียบนี้ใช้บังคับ ให้มีผลตามกฎหมายแต่การปฏิบัติต่อไปเกี่ยวกับการกู้ยืมรายนั้นให้อยู่ในบังคับระเบียบนี้ประกาศณ วันที่ ๒๙ ธันวาคม พ.ศ. ๒๕๕๔ธีระ วงศ์สมุทรรัฐมนตรีว่าการกระทรวงเกษตรและสหกรณ์ประธานกรรมการปฏิรูปที่ดินเพื่อเกษตรกรรมปริยานุช/ผู้จัดทำ๑๓ กุมภาพันธ์๒๕๕๕ณัฐพร/ผู้ตรวจ๑๓ กุมภาพันธ์๒๕๕๕วิภา/ปรับปรุง๕ มิถุนายน๒๕๕๘[๑] ราชกิจจานุเบกษาเล่ม ๑๒๙/ตอนพิเศษ ๓๑ ง/หน้า ๓/๗ กุมภาพันธ์ ๒๕๕๕